חברת השייט היוקרתית Regent Seven Seas Cruises® תציע חוויות קולינריות לכל החושים על אוניית Seven Seas SplendorTM שתפליג לראשונה בפברואר 2020. האונייה החדשה של חברת ריג’נט סבן סיז, תשדרג את מטבחה האגדי, ותציג מנות חדשות בהשראת היעדים האקזוטיים והנדירים אליהם תפליג האונייה ‘ספלנדור’. המנות החדשות יוכנו ויוצגו כיצירות אומנות אחת-אחת וישלבו מצרכים מקומיים וטעמים מסורתיים מהיעדים השונים ברחבי העולם. בנוסף, אורחי האונייה ייהנו ממגוון רחב של סדנאות קולינריות ובישול עילי.
“בין אם מדובר בהצעות חדשות, או במנות הדגל האהובות, השפים המיומנים שלנו על הספלנדור, יבטיחו לאורחים סעודה מרהיבה עם תצוגות של טעמים בלתי נשכחים כל יום וכל לילה. אנחנו משתמשים בתוצרת טרייה ומקומית, שכוללת מאכלי ים, רכיכות, גבינות בעבודות יד משווקים בינלאומיים ומאפים שנוצרו מהקמח הצרפתי המיובא היוקרתי ביותר. המנות החדשות יוגשו על אוניית הספלנדור, ובקרוב גם על צי האוניות יוכלו להנות מהן כל האורחים שיפליגו איתנו “.
בלב אוניית הספלנדור נמצאת מסעדת Compass Rose; המסעדה המומחית הגדולה ביותר על הסיפון. המקום המתוחכם, מהודר בנברשות חגיגיות ובכלי אוכל ייחודיים מבית המותג ורסצ’ה, מציע מגוון אפשרויות למנות בהתאמה אישית. בין המנות יוכלו האורחים להתענג על טעמים משופרים כמו של אומצת שאטובריאן (Chateaubriand), עם רוטב חרדל ויין אדום משובח, או מנות חדשות לגמרי כמו צלעות מלוחות בסגנון מאלזי, עם רוטב קארי ואורז יסמין; קויאר פאדלפיש (Paddlefish Caviar), המוגש עם ג’לי מעושן וקרם לימון; ודג ברנדינו על הגריל, המוגש עם אורז כרובית, גריסים, עלי תרד וגרעיני רימון.
המסעדה המיוחדת משלבת פרטי אדריכלות מורכבים, גילופי עץ ומיצב אמנותי עצום של דרקון, הקובע את אופיו של המסע הקולינרי. תפריט המסעדה מחייה מסורות קולינריות עתיקות ועשירות, עם מגוון רחב של מנות פאן אסיאתיות שהוכנו להפליא, החל מהצגת עישון חדש של סשימי קרח ועירוב של תיבול חריף, עם פרשנות מחודשת של ספרינג רול ברווז ועד לתבשיל עוף בקארי תאילנדי אדום, קרם קוקוס ובצלצלים פריכים.
איטליה היא תמיד חלק מהמסלול של אוניית הספלנדור. בסאט מארי בלה ורנדה (Sette Mari at La Veranda) תפריט ארוחת ערב של מאכלים איטלקיים אותנטיים, בהשראת מתכונים משפחתיים אשר עברו מדור לדור, יינות טוסקניים איכותיים, המצוותים עם מנות חדשות כמו סטייק טונה משובח, עם תבלון פריך ואנדיב צלוי, פולנטה ורוטב סאלמורליג’יו (Salmoriglio).
במסעדת לה לה ורנדה (La Veranda) הרעננה, יוכלו האורחים לפתוח את היום וליהנות מארוחת בוקר מפוארת אל מול הנוף המדהים של האוקיינוס, או להתענג במגוון העשיר של מזנוני ארוחת הצהריים בחדר האוכל האופנתי או באוויר הצח בדק המוצל. ארוחות הבוקר כוללות חביתות בהזמנה אישית ומנות דגל שונות, בעוד הארוחות של ‘לה ורנדה’ כוללות מגוון מנות עשירות לבחירה, כולל דוכן פריסה של נתחי בשר חמים. במהלך ארוחת הצהריים ב’לה ורנדה’, תמוקם פינה ייעודית חדשה המציעה מאכלים מקומיים, מבוססים על המסורות הקולינריות של יעדי ההפלגה. האורחים יוכלו להנות מהטעמים העוצמתיים גם בצהריים ובלילה, בשולחנות הפופולאריים ביותר במסעדה: מקומות הישיבה החדשים והמבוקשים ביותר מעל המים, המשקיפים על האוקיינוס משלושה כיוונים ומקיפים אותם בנופים מרהיבים.
מסעדת Chartreuse הייחודית, מציעה מנות צרפתיות קלאסיות עם טוויסט מודרני. טעמים חדשים כמו רגלי צפרדעים ברוטב שום עם לפת צהובה או ירך עגל עם אנדיב מקורמל, צ’אטני ענבים ורוטב עגל ואגוזים (Walnut Veal Jus Sauce) בגווני אדמה. השרטרז מעורר זכרונות של מסעדה פריזאית אופנתית שהתגלתה במהלך טיול ערב לאורך הסיין או ממש ליד השאנז אליזה.
מסעדת Prime 7 היוקרתית, מעוצבת בקפידה עם אלמנטים בהשראת זכוכית, מתכת ושיש. מסעדת הסטייקים האינטימית והאלגנטית משקפת פאר ומשדרגת את הקלאסיקה האמריקאית. סטייק הסטריפ הניו יורקי שיגרום לאורחים להזיל ריר, הטי-בון העסיסי והפילה מיניון הטעים והמוכר, יבססו את התפריט שאליו יצטרפו מספר מנות חדשות שמנצלות את היצע האוקיינוס עם תחכום וסטייל מודרני. המנות החדשות יכללו סטייק סלמון מעושן עם אספרגוס, רוטב תמר הודי ו-וויסקי; צדפות צרובות וקונפי חזיר ברוטב תפוז ורימון; וסביצ’ה חמאצ’י (Hamachi).
בלעדית על סיפון הספלנדור, חובבי הקפה יוכלו להנות מבית קפה מטרופולוני קלאסי, עם בריסטות שיספקו את האלטרנטיבות המושלמות בין משקאות מעוררים ומאכלי ביס טעימים. בית הקפה מעוצב בצבעי פסטל שקטים וגוונים לבנים, חלל הפנים האלגנטי מאפשר ישיבה באוויר הפתוח לצד הנופים היפייפיים של האוקיינוס.
מסעדת אל פרסקו (Al Peresco) במלון פול גריל (Pool Grill) מציעה את כל הנופים היפים ביותר בכל מזג אוויר, בין אם אתם נהנים מארוחת צהריים רגועה או מארוחת ערב לא רשמית. חוויית האוכל על הסיפון משתלבת באופן מושלם עם הנוף הפנורמי שמסביב, והשקיעות המהפנטות. ברביקיו מקומי עשיר או דגים שנצלו בטריות על הגריל, רענון עם מילקשייק מושלם, קינוחי וינטג’ וגלידה בעבודת יד.
המטבח המעוצב כולל 18 תחנות בישול, ובו מוצעות עד 20 סדנאות בישול חדשות ללמידת טכניקות מקצועיות ומתכונים שונים על ידי שפים מדריכים מומחים. השיעורים החדשים יציגו מגוון של סגנונות החל מלמידת שבע השיטות להכנת מאכלי ים ועד לחקר מטבחי פיוז’ן מרחבי העולם.
באופן בלעדי לעונת ההשקה של הספלנדור, יוצעו סיורי גורמה עם הרפתקאות נהנתניות ומיוחדות במינן, שנוצרו באופן אישי על ידי השפית ומנהלת ההעשרה הקולינרית של ריג’נט סבן סיז, קתרין קלי. האורחים יוכלו לבחור מתוך מגוון של סיורים בהם ימצאו תבלינים אקזוטיים בשווקים המקומיים, יטעמו יינות איכותיים באחוזות עוצרות נשימה ויסעדו בארוחות גורמה שהוכנו על ידי שפים בעלי מוניטין מקומי.
אוניית סבן סיז ספלנדור, נבנתה באנקונה, איטליה ותציע ל-750 אורחיה את השירותים היוקרתיים ביותר, בעודה מפליגה ליעדים המפורסמים בעולם ולפנינות פחות מוכרות. האונייה, שמכילה רק סוויטות עם מרפסות, היא עבודת אומנות, מחרטום לירכתיים, עם יוקרה ואלגנטיות בלתי מתפשרת, נוחות ושירות אישי לאורחיה. מעל ל-4,200 מטר רבוע של שיש איטלקי, יותר מדונם, יקשטו את האוניה ו-375 הסוויטות שלה כוללות כמעט 4,380 מטר רבוע של שטח מרפסת. היא כוללת את סוויטת ריג’נט (Regent Suite) שגודלה 413 מטר מרובע, עם ספא וסאונה, חדר הדים ואזור טיפולים אישיים, מיטה בשווי ​​$200,000, של חברת Hästens Vividus, נוף של 270 מעלות מעל חרטום האונייה, באטלר אישי ומכונית עם נהג בכל נמל. סוויטת ריג’נט קובעת את הטון עבור 14 הסוויטות המדהימות הנוספות, המציעות את האירוח המפואר והיוקרתי ביותר בים. אוניית הספלנדור תהיה האונייה הראשונה שנווטה על ידי אישה, קפטנית סרינה מלאני.